**Dokumentaalfilm „Neidis“**

**1. Milline naine ajaloost või sinu enda tutvusringkonnast on sind inspireerinud? Millise eesmärgi elluviimisel? Kuidas ta sind innustas?**

***Kui kohe ühtegi konkreetset isikut ei meenu, tee kiire internetiotsing ja vali välja üks naine ajaloost: milles seisnes tema roll maailma muutmisel?***

**2. Missugused tegurid soodustasid (julgustasid, innustasid) Tracy Edwardsit tema unistuse elluviimisel ja missugused takistasid? Jooni mõlemas kategoorias alla sinu arvates kõige olulisem tegur ja põhjenda oma valikut.**

|  |  |
| --- | --- |
|  |  |

**3. Whitbreadi ümbermaailmaregatil oli kuus etappi, kirjuta tabelisse iga etapi tähtsamad märksõnad.**

|  |  |  |  |  |  |
| --- | --- | --- | --- | --- | --- |
| Üle Atlandi ookeani | Lõuna-Jäämeri | Austraaliast Uus-Meremaale | Uus-Meremaalt Uruguaysse | Uruguayst USAsse | USAst tagasi Inglismaale |
|  |  |  |  |  |  |

**4. Kuidas suhtusid naiskonda meedia, meessoost konkurendid ja nad ise – ehk milliseid soostereotüüpe naised kohtasid ning millist suhtumist kogesid?**

**5. „*Kõigil oli täiesti ükskõik, et me ei võitnud. Me saavutasime midagi suuremat kui võit.*“ Mida naised sellega silmas pidasid?**

**6. Eestis said naised õiguse endale meestega võrdsetel alustel ametit valida alles aastal 2009. Millised 4 ametit järgmiste hulgast olid varem naistele keelatud?**

*Piirivalvur, vedurijuht, sõjaväe strateeg, sepp, korstnapühkija, proviisor, mäeinsener, madrus, kännujuurija, radioloog*

**7. Meenuta mõnd olukorda, mil oled ise tajunud, et viis, kuidas sind koheldi, sõltus sinu soost? Kirjelda lühidalt olukorda: mis toimus, mida sulle öeldi, kuidas end tundsid ja mis lõpuks sai?**

**8. Kas sinu arvates suhtutakse tänapäeva Eestis meestesse ja naistesse võrdselt? Näiteks järgmistes olukordades:**

A. Noor mees *vs* noor naine tahab asutada idufirmat.

B. 5-aastane poiss *vs* tüdruk kukub lasteaias kiigelt ja saab haiget.

C. 33-aastane mees *vs* naine jääb imikuga lapsehoolduspuhkusele.

Millised tegurid lisaks soole võivad neis olukordades veel suhtumist mõjutada?